Decizie controversată. Fostul rege al Spaniei, Juan Carlos, pe cale să plece în exil.
Juan Carlos spune că se va muta în afara țării pentru a-l ajuta pe fiul său "să-și exercite responsabilitățile“ în calitate de rege. Emeritul rege, în vârstă de 82 de ani, a fost acuzat de faptul că primea milioane de euro dintr-un cont secret offshore, cu legături în Arabia Saudită. Actualul rege, Felipe, și-a exprimat "recunoștința și respectul“ în legătură cu decizia tatălui său.
Fostul rege al Spaniei, Juan Carlos, e pe cale să părăsească țara și să plece în exil, după o serie de acuzații de fraudă fiscală care au afectat reputația monarhiei și l-au stânjenit pe fiul său, regele Felipe, scrie The Guardian.Regele emerit, în vârstă de 82 de ani, spune că a luat decizia
de a părăsi palatul regal și țara pentru a-l ajuta pe Felipe "să-și exercite
responsabilitățile“ în calitate de rege."Este o decizie foarte emoționantă, dar pe care o iau cu multă seninătate. Am fost rege al Spaniei aproape 40 de ani și, de-a lungul lor, tot timpul mi-am dorit ce este mai bun pentru Spania“, a adăugat Juan Carlos. Scrisoarea nu menționează unde va merge fostul rege și nici când va pleca exact din Spania.Reprezentanții casei regale au spus că Felipe
și-a exprimat "recunoștința și respectul“ în legătură cu decizia tatălui său. De
asemenea, actualul rege a fost dornic să sublinieze "importanța istorică a
domniei tatălui său“ și serviciul său în slujba Spaniei și a democrației.Îți reamintesc că, în martie, Felipe s-a rupt de tatăl său și a renunțat la propria moștenire pe care i-o lăsase acesta, după ce s-a aflat că fostul rege primea milioane de euro dintr-un cont secret offshore, cu legături în Arabia Saudită. Trei luni mai târziu, instanța supremă a Spaniei a lansat o anchetă privind rolul fostului rege într-un acord în care un consorțiu spaniol a deținut un contract de 6,7 miliarde de euro pentru a construi o linie feroviară de mare viteză între orașele saudite Medina și Mecca.